CELEX: 32021R2317
Language: lt
Date: 2021-11-11 00:00:00
Title: Tarybos reglamentas (ES) 2021/2317 2021 m. lapkričio 11 d. dėl žvejybos galimybių paskirstymo pagal Protokolą dėl Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo

2021 12 28   
               
               
                  LT
               
               
                  Europos Sąjungos oficialusis leidinys
               
               
                  L 462/10
               
            
         TARYBOS REGLAMENTAS (ES) 2021/2317
         2021 m. lapkričio 11 d.
         dėl žvejybos galimybių paskirstymo pagal Protokolą dėl Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos Sąjungos ir Kuko Salų Vyriausybės tausios žvejybos partnerystės susitarimas (1) (toliau – Susitarimas) buvo sudarytas Tarybos sprendimu (ES) 2017/418 (2) ir įsigaliojo 2017 m. gegužės 10 d. Protokolas dėl Susitarimo įgyvendinimo (toliau – Dabartinis protokolas) buvo laikinai taikomas nuo 2016 m. spalio 14 d. (3);
                  
               
                     (2)
                  
                  
                     Dabartinio protokolo galiojimas buvo pratęstas vieniems metams (4) ir turi baigtis 2021 m. lapkričio 13 d.;
                  
               
                     (3)
                  
                  
                     2020 m. liepos 7 d. Taryba Komisiją įgaliojo pradėti derybas su Kuko Salų Vyriausybe dėl naujo protokolo dėl Susitarimo įgyvendinimo (toliau – Protokolas) sudarymo;
                  
               
                     (4)
                  
                  
                     pasibaigus toms deryboms, 2021 m. liepos 28 d. Protokolas buvo parafuotas;
                  
               
                     (5)
                  
                  
                     2021 m. lapkričio 11 d. Taryba priėmė Sprendimą (ES) 2021/2317 (5) dėl Protokolo pasirašymo ir laikino taikymo;
                  
               
                     (6)
                  
                  
                     Protokole nustatytos žvejybos galimybės turėtų būti paskirstytos valstybėms narėms visam jo taikymo laikotarpiui;
                  
               
                     (7)
                  
                  
                     atsižvelgiant į ekonominę Sąjungos žvejybos veiklos svarbą Kuko Salų žvejybos rajonuose ir atsižvelgiant į poreikį išvengti tos veiklos pertrūkio nustojus galioti Dabartiniam protokolui, šis reglamentas turėtų įsigalioti kuo greičiau;
                  
               
                     (8)
                  
                  
                     siekiant sudaryti sąlygas Sąjungos laivams vykdyti žvejybos veiklą Protokolas bus laikinai taikomas nuo jo pasirašymo dienos. Todėl šis reglamentas turėtų būti taikomas nuo tos pačios dienos,
                  
               PRIĖMĖ ŠĮ REGLAMENTĄ:
         
            1 straipsnis
            Protokole dėl Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo (toliau – Protokolas) nustatytos žvejybos galimybės valstybėms narėms paskirstomos taip:
            tunus gaubiamaisiais tinklais žvejojantys laivai:
            
                        —
                     
                     
                        Ispanija: 3 laivai;
                     
                  
                        —
                     
                     
                        Prancūzija: 1 laivas.
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. gruodžio 17 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 11 d.
            
               
                  Tarybos vardu
               
               
                  Pirmininkas
               
               Z. POČIVALŠEK
            
         
         
            (1)  OL L 131, 2016 5 20, p. 3.
         
            (2)  2017 m. vasario 28 d. Tarybos sprendimas (ES) 2017/418 dėl Europos Sąjungos ir Kuko Salų Vyriausybės tausios žvejybos partnerystės susitarimo ir jo įgyvendinimo protokolo sudarymo Europos Sąjungos vardu (OL L 64, 2017 3 10, p. 1).
         
            (3)  OL L 289, 2016 10 25, p. 1.
         
            (4)  OL L 395, 2020 11 25, p. 1.
         
            (5)  2021 m. lapkričio 11 d. Tarybos sprendimas (ES) 2021/2317 dėl Protokolo dėl Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo pasirašymo Europos Sąjungos vardu ir laikino taikymo (OL L 463, 2021 12 28, p. 1).